Document ID: 32011D0057

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 20ής Δεκεμβρίου 2010
για την τροποποίηση της απόφασης 2010/320/ΕΕ, η οποία απευθύνεται προς την Ελλάδα με σκοπό την ενίσχυση και εμβάθυνση της δημοσιονομικής εποπτείας και διά της οποίας ειδοποιείται η Ελλάδα να λάβει τα μέτρα μείωσης του ελλείμματος που κρίνονται αναγκαία για την αντιμετώπιση της κατάστασης υπερβολικού ελλείμματος
(2011/57/ΕΕ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη για τη λειτουργία της Ευρωπαϊκής Ένωσης (ΣΛΕΕ), και ιδίως το άρθρο 126 παράγραφος 9, και το άρθρο 136,
Έχοντας υπόψη τη σύσταση της Ευρωπαϊκής Επιτροπής,
Εκτιμώντας τα ακόλουθα:
(1)
Το άρθρο 136 παράγραφος 1 στοιχείο α) της ΣΛΕΕ προβλέπει τη δυνατότητα θέσπισης ειδικών μέτρων για τα κράτη μέλη με νόμισμα το ευρώ, προκειμένου να ενισχυθούν ο συντονισμός και η εποπτεία της δημοσιονομικής τους πειθαρχίας.
(2)
Το άρθρο 126 της ΣΛΕΕ προβλέπει ότι τα κράτη μέλη αποφεύγουν τα υπερβολικά δημοσιονομικά ελλείμματα και θεσπίζει τη διαδικασία υπερβολικού ελλείμματος προς τον σκοπό αυτό. Το σύμφωνο Σταθερότητας και Ανάπτυξης, το οποίο στο διορθωτικό του σκέλος εφαρμόζει τη διαδικασία υπερβολικού ελλείμματος, παρέχει το πλαίσιο στήριξης των κυβερνητικών πολιτικών για την άμεση επάνοδο σε υγιείς δημοσιονομικές θέσεις λαμβάνοντας υπόψη την οικονομική κατάσταση.
(3)
Στις 27 Απριλίου 2009, το Συμβούλιο αποφάσισε, σύμφωνα με το άρθρο 104 παράγραφος 6 της συνθήκης για την ίδρυση της Ευρωπαϊκής Κοινότητας, ότι υφίσταται υπερβολικό έλλειμμα στην Ελλάδα.
(4)
Στις 10 Μαΐου 2010, το Συμβούλιο εξέδωσε την απόφαση 2010/320/ΕΕ (1) (εφεξής «η απόφαση»), η οποία απευθύνεται προς την Ελλάδα, δυνάμει του άρθρου 126 παράγραφος 9 και του άρθρου 136 της ΣΛΕΕ, με σκοπό την ενίσχυση και εμβάθυνση της δημοσιονομικής εποπτείας και διά της οποίας ειδοποιείται η Ελλάδα να λάβει τα μέτρα μείωσης του ελλείμματος που κρίνονται αναγκαία για την αντιμετώπιση της κατάστασης υπερβολικού ελλείμματος, το αργότερο έως το 2014.Το Συμβούλιο καθόρισε την ακόλουθη πορεία για τη διόρθωση του ελλείμματος: δημοσιονομικό έλλειμα που δεν υπερβαίνει 18 508 εκατ. ευρώ το 2010, 17 065 εκατ. ευρώ το 2011, 14 916 εκατ. ευρώ το 2012, 11 399 εκατ. ευρώ το 2013 και 6 385 εκατ. ευρώ το 2014.
(5)
Σύμφωνα με τις διαθέσιμες προβλέψεις κατά τον χρόνο έκδοσης της απόφασης από το Συμβούλιο, το πραγματικό ΑΕΠ αναμενόταν να μειωθεί κατά 4 % το 2010 και κατά 2,5 % το 2011, και, στη συνέχεια, να ανακάμψει, με ρυθμούς ανάπτυξης 1,1 % το 2012 και 2,1 % το 2013 και το 2014. Ο αποπληθωριστής του ΑΕΠ αναμενόταν να ανέλθει σε 1,2 %, -0,5 %, 1,0 %, 0,7 % και 1,0 % για τα έτη 2010 έως 2014, αντιστοίχως. Δεδομένων των οικονομικών εξελίξεων, το πραγματικό ΑΕΠ αναμένεται τώρα να συρρικνωθεί κατά 4,25 % το 2010 και κατά 3 % το 2011 και, στη συνέχεια, να ανακάμψει, με ρυθμούς ανάπτυξης 1,1 % το 2012 και 2,1 % το 2013 και το 2014. Οι αποπληθωριστές του ΑΕΠ αναμένονται πλέον να ανέλθουν σε 3,0 %, 1,5 %, 0,4 %, 0,8 % και 1,2 % για τα έτη 2010 έως 2014, αντιστοίχως.
(6)
Στις 7 Σεπτεμβρίου 2010, το Συμβούλιο εξέδωσε την απόφαση 2010/486/ΕΕ (2) για τροποποίηση της απόφασης.
(7)
Στις 15 Νοεμβρίου 2010, η Eurostat επικύρωσε τα στατιστικά στοιχεία για το ελληνικό δημοσιονομικό έλλειμμα και χρέος, σύμφωνα με τον κανονισμό (ΕΚ) αριθ. 479/2009 του Συμβουλίου, της 25ης Μαΐου 2009, για την εφαρμογή του πρωτοκόλλου σχετικά με τη διαδικασία του υπερβολικού ελλείμματος το οποίο προσαρτάται στη συνθήκη για την ίδρυση της Ευρωπαϊκής Κοινότητας (3). Στο πλαίσιο αυτό, αναθεωρήθηκαν προς τα άνω οι σειρές των στοιχείων για το έλλειμμα και το χρέος αναφορικά με τα έτη 2006-2009. Ο δείκτης του δημοσιονομικού ελλείμματος προς το ΑΕΠ για το 2009 αναθεωρήθηκε από 13,6 % του ΑΕΠ σε 15,4 % του ΑΕΠ, ενώ ο δείκτης του χρέους αναθεωρήθηκε από 115,1 % του ΑΕΠ σε 126,8 % του ΑΕΠ.
(8)
Η Ελλάδα πραγματοποίησε σημαντική πρόοδο στην εφαρμογή των μέτρων τα οποία απαιτούνται από την απόφαση, συμπεριλαμβανομένης της μείωσης του δημοσιονομικού ελλείμματος. Ωστόσο, η προαναφερθείσα αναθεώρηση των στατιστικών σειρών σε συνδυασμό με την υστέρηση που παρατηρήθηκε στην είσπραξη των εσόδων, καθώς και άλλα προβλήματα αναφορικά με την εκτέλεση του προϋπολογισμού, συμπεριλαμβανομένης της σώρευσης ληξιπρόθεσμων οφειλών, θα έχουν κατά πάσα πιθανότητα ως αποτέλεσμα τη μη τήρηση του ανωτάτου ορίου για το δημοσιονομικό έλλειμμα το 2010. Η απόκλιση αυτή θα πρέπει να αντισταθμιστεί πλήρως στη διάρκεια του 2011.
(9)
Στις 24 Νοεμβρίου 2010, η Ελλάδα υπέβαλε στο Συμβούλιο και την Επιτροπή έκθεση η οποία περιέγραφε τα μέτρα πολιτικής που ελήφθησαν για τη συμμόρφωση με την απόφαση. Η Επιτροπή αξιολόγησε την έκθεση και κατέληξε στο συμπέρασμα ότι η Ελλάδα συμμορφώνεται σε ικανοποιητικό βαθμό με την απόφαση.
(10)
Λαμβάνοντας υπόψη τα ανωτέρω, κρίνεται ενδεδειγμένο να τροποποιηθούν διάφορα σημεία της απόφασης, διατηρώντας αμετάβλητη την προθεσμία για τη διόρθωση του υπερβολικού ελλείμματος και την αντίστοιχη πορεία προσαρμογής όσον αφορά το δημοσιονομικό έλλειμμα και την αύξηση του δημόσιου χρέους σε ονομαστικούς όρους,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2010/320/ΕΕ τροποποιείται ως εξής:
1)
Στο άρθρο 1 παράγραφος 3, η δεύτερη πρόταση αντικαθίσταται από το ακόλουθο κείμενο:
«3. Βάσει των προβλέψεων για το ΑΕΠ του Νοεμβρίου 2010, η αντίστοιχη πορεία προσαρμογής για τον δείκτη του χρέους προς το ΑΕΠ δεν υπερβαίνει το 143 % το 2010, το 153 % το 2011, το 157 % το 2012, το 158 % το 2013 και το 156 % το 2014.».
2)
Στο άρθρο 2 παράγραφος 3, το στοιχείο β) αντικαθίσταται από το ακόλουθο κείμενο:
«β)
εφαρμογή νομοθεσίας για την ενίσχυση του δημοσιονομικού πλαισίου. Θα πρέπει ιδίως να περιλαμβάνει την κατάρτιση μεσοπρόθεσμου δημοσιονομικού πλαισίου, τη δημιουργία υποχρεωτικού αποθεματικού έκτακτων αναγκών στον προϋπολογισμό, που αντιστοιχεί στο 5 % των συνολικών πιστώσεων για κρατικές δαπάνες, άλλων από μισθούς, συντάξεις και τόκους, τη δημιουργία ισχυρότερων μηχανισμών ελέγχου των δαπανών, και την ίδρυση Γραφείου Προϋπολογισμού προσαρτημένου στο Κοινοβούλιο·».
3)
Στο άρθρο 2 παράγραφος 3, το στοιχείο ζ) διαγράφεται.
4)
Στο άρθρο 2 παράγραφος 3, το στοιχείο ια) αντικαθίσταται από το ακόλουθο κείμενο:
«ια)
καλύτερη διαχείριση των περιουσιακών στοιχείων του δημοσίου, με σκοπό την αύξηση σε τουλάχιστον 7 δισεκατ. ευρώ κατά την περίοδο 2011-2013, εκ των οποίων τουλάχιστον 1 δισεκατ. ευρώ το 2011 και έσοδα από την πώληση περιουσιακών στοιχείων (ακίνητης περιουσίας και χρηματοοικονομικών περιουσιακών στοιχείων) θα χρησιμοποιηθούν για την εξόφληση χρέους και δεν θα μειώσουν τις προσπάθειες δημοσιονομικής εξυγίανσης για τη συμμόρφωση με τα ανώτατα όρια για το έλλειμμα στο άρθρο 1 παράγραφος 2·».
5)
Στο άρθρο 2 παράγραφος 3, το στοιχείο ιγ) αντικαθίσταται από το ακόλουθο κείμενο:
«ιγ)
διάταγμα που θα απαγορεύει στους οργανισμούς τοπικής αυτοδιοίκησης να εμφανίζουν ελλείμματα τουλάχιστον έως το 2014·μείωση των μεταβιβάσεων προς τους οργανισμούς τοπικής αυτοδιοίκησης σύμφωνα με τις σχεδιαζόμενες εξοικονομήσεις και τις μεταφορές αρμοδιοτήτων·».
6)
Στο άρθρο 2 παράγραφος 3, το στοιχείο ιε) αντικαθίσταται από το ακόλουθο κείμενο:
«ιε)
καθιέρωση ενιαίου συστήματος ηλεκτρονικής συνταγογράφησης δημοσίευση πλήρους τιμοκαταλόγου των φαρμάκων που κυκλοφορούν στην αγορά εφαρμογή της λίστας φαρμάκων που δεν καλύπτονται από τα ασφαλιστικά ταμεία και της λίστας φαρμάκων που χορηγούνται χωρίς ιατρική συνταγή·δημοσίευση της νέας λίστας φαρμάκων που καλύπτονται από τα ασφαλιστικά ταμεία με τη χρήση του νέου συστήματος “τιμών αναφοράς”·χρησιμοποίηση των διαθέσιμων στοιχείων από την ηλεκτρονική συνταγογράφηση και τη σάρωση για τη συγκέντρωση εκπτώσεων από φαρμακευτικές εταιρείες· εισαγωγή μηχανισμού παρακολούθησης για την αξιολόγηση της φαρμακευτικής δαπάνης σε μηνιαία βάση επιβολή συμμετοχής του ασφαλισμένου με ποσό 5 ευρώ για τις τακτικές υπηρεσίες εξωτερικών ιατρείων και επέκταση της συμμετοχής σε περίπτωση αδικαιολόγητης επίσκεψης σε υπηρεσίες επειγόντων περιστατικών· δημοσίευση ελεγμένων λογαριασμών νοσοκομείων και κέντρων υγείας·και δημιουργία ανεξάρτητης ειδικής ομάδας εμπειρογνωμόνων σε θέματα πολιτικής στον τομέα της υγείας, τα καθήκοντα της οποίας είναι η εκπόνηση, έως το τέλος Μαΐου 2011, λεπτομερούς έκθεσης σχετικά με τη συνολική μεταρρύθμιση του υγειονομικού συστήματος με σκοπό τη βελτίωση της αποτελεσματικότητας και αποδοτικότητας του συστήματος υγείας·».
7)
Στο άρθρο 2, παράγραφος 3, το στοιχείο ιστ) διαγράφεται.
8)
Στο άρθρο 2, παράγραφος 3, προστίθενται τα ακόλουθα στοιχεία:
«ιζ)
περαιτέρω μείωση των λειτουργικών δαπανών τουλάχιστον κατά 5 τοις εκατό που θα αποφέρει εξοικονόμηση τουλάχιστον 100 εκατ. ευρώ·
ιη)
περαιτέρω μείωση των μεταβιβαστικών πληρωμών που θα αποφέρει εξοικονόμηση πόρων για το σύνολο του δημόσιου τομέα τουλάχιστον 100 εκατ. ευρώ. Οι αποδέκτες φορείς του δημοσίου θα διασφαλίσουν συνακόλουθη μείωση των δαπανών ώστε να μην υπάρξει συσσώρευση καθυστερούμενων οφειλών·
ιθ)
εφαρμογή εισοδηματικών κριτηρίων για τη χορήγηση των οικογενειακών επιδομάτων από τον Ιανουάριο του 2011 που θα αποφέρει εξοικονόμηση τουλάχιστον 150 εκατ. ευρώ (μετά την αφαίρεση των αντιστοίχων διοικητικών εξόδων)·
κ)
μείωση στην αγορά στρατιωτικού εξοπλισμού (παραδόσεις) τουλάχιστον κατά 500 εκατ. ευρώ σε σύγκριση με το τρέχον επίπεδο του 2010·
κα)
μείωση των φαρμακευτικών δαπανών των Ταμείων κοινωνικής ασφάλισης κατά 900 εκατ. ευρώ λόγω πρόσθετης μείωσης στις τιμές των φαρμάκων και εφαρμογής νέων διαδικασιών για τις προμήθειες· επίσης, μείωση των δαπανών των νοσοκομείων (συμπεριλαμβανομένης επίσης της δαπάνης για εξοπλισμό) κατά τουλάχιστον 350 εκατ. ευρώ·
κβ)
αλλαγές στη διοίκηση, την τιμολόγηση και τους μισθούς στις δημόσιες επιχειρήσεις που θα αποφέρουν εξοικονόμηση τουλάχιστον 800 εκατ. ευρώ·
κγ)
εξίσωση της φορολόγησης του πετρελαίου θέρμανσης με το πετρέλαιο κίνησης μετά τη 15η Οκτωβρίου 2011, για την πάταξη της απάτης, που θα αποφέρει τουλάχιστον 400 εκατ. ευρώ·καθαρά έσοδα το 2011, μετά την αφαίρεση της επίπτωσης των ειδικών μέτρων για την προστασία των οικονομικά ασθενέστερων ομάδων του πληθυσμού·
κδ)
αύξηση των μειωμένων συντελεστών ΦΠΑ από 5,5 σε 6,5 τοις εκατό και από 11 σε 13 τοις εκατό, με απόδοση τουλάχιστον 880 εκατ. ευρώ και μείωση του συντελεστή ΦΠΑ που επιβάλλεται στα φάρμακα και στις ξενοδοχειακές υπηρεσίες από 11 σε 6,5 τοις εκατό με καθαρό κόστος που δεν υπερβαίνει τα 250 εκατ. EUR, μετά την αφαίρεση της επίπτωσης της εξοικονόμησης για τα Ταμεία κοινωνικής ασφάλισης κ. τα νοσοκομεία, η οποία απορρέει από την υπαγωγή των φαρμάκων σε χαμηλότερο συντελεστή ΦΠΑ·
κε)
εντατικοποίηση της πάταξης του λαθρεμπορίου στα καύσιμα (τουλάχιστον 190 εκατ. ευρώ)·
κστ)
αύξηση των δικαστικών παραβόλων (τουλάχιστον 100 εκατ. ευρώ)·
αα)
εφαρμογή Σχεδίου Φς για την επιτάχυνση της είσπραξης καθυστερούμενων φορολογικών οφειλών (τουλάχιστον 200 εκατ. ευρώ)·
ββ)
επιτάχυνση της είσπραξης των φορολογικών προστίμων (τουλάχιστον 400 εκατ. ευρώ)·
γγ)
είσπραξη εσόδων που προέρχονται από το νέο πλαίσιο φορολογικών διαφορών και δικαστικών προσφυγών (τουλάχιστον 300 εκατ. ευρώ)·
δδ)
έσοδα από την ανανέωση αδειών τηλεπικοινωνίας που πρόκειται να λήξουν (τουλάχιστον 350 εκατ. ευρώ)·
εε)
έσοδα από συμβάσεις παραχώρησης (τουλάχιστον 250 εκατ. ευρώ)·
στστ)
σχέδιο αναδιάρθρωσης του Οργανισμού Αστικών Συγκοινωνιών Αθηνών (ΟΑΣΑ). O στόχος του σχεδίου είναι η μείωση των λειτουργικών ζημιών της εταιρείας ώστε να καταστεί οικονομικά βιώσιμη. Το σχέδιο περιλαμβάνει περικοπές λειτουργικών δαπανών της εταιρείας και αυξήσεις των κομίστρων. Οι απαιτούμενες ενέργειες υλοποιούνται έως τον Μάρτιο του 2011·
ζζ)
πράξη για τον περιορισμό των προσλήψεων στο σύνολο του ευρύτερου δημόσιου τομέα βάσει του κανόνα όχι περισσοτέρων από 1 πρόσληψη για κάθε 5 συνταξιοδοτήσεις ή αποχωρήσεις, χωρίς τομεακές εξαιρέσεις, και συμπεριλαμβανομένου του προσωπικού που μετατάσσεται από δημόσιες επιχειρήσεις υπό αναδιάρθρωση σε φορείς του δημοσίου·
ηη)
πράξεις για την ενίσχυση της σύστασης αγοράς εργασίας και καθιέρωση των εξής: οι συμφωνίες σε επίπεδο επιχείρησης υπερισχύουν των συμφωνιών κατά τομείς και των επαγγελματικών συμφωνιών χωρίς ανώφελους περιορισμούς οι συλλογικές συμφωνίες σε επίπεδο επιχείρησης δεν περιορίζονται από απαιτήσεις για το ελάχιστο μέγεθος της επιχείρησης η επέκταση των συμφωνιών κατά τομείς και των επαγγελματικών συμφωνιών σε μέρη που δεν εκπροσωπούνται σε διαπραγματεύσεις καταργείται·η δοκιμαστική περίοδος για νέες θέσεις εργασίας παρατείνεται·τα χρονικά όρια προσφυγής σε πρακτορεία προσωρινής εργασίας καταργούνται· οι φραγμοί για την ευρύτερη χρησιμοποίηση συμβάσεων ορισμένου χρόνου αίρονται· η πρόβλεψη για την καθιέρωση υψηλότερης ωριαίας αμοιβής για τους εργαζόμενους με καθεστώς μερικής απασχόλησης καταργείται επιτρέπεται πιο ευέλικτη διαχείριση του χρόνου εργασίας, συμπεριλαμβανομένης της εργασίας κατά βάρδιες.».
9)
Στο άρθρο 2 παράγραφος 4, το στοιχείο α) διαγράφεται.
10)
Στο άρθρο 2, παράγραφος 4, προστίθενται τα ακόλουθα στοιχεία:
«γ)
τακτοποίηση των καθυστερούμενων οφειλών που συσσωρεύθηκαν τα προηγούμενα έτη·
δ)
πολυετές πρόγραμμα διαρθρωτικής δημοσιονομικήςεξυγίανσης, συμπεριλαμβανομένων μέτρων που αντιστοιχούν τουλάχιστον στο 5 τοις εκατό του ΑΕΠ, τα οποία θα διασφαλίσουν την επίτευξη των στόχων για το έλλειμμα έως το 2014·
ε)
σχέδιο κατά της φοροδιαφυγής, το οποίο περιλαμβάνει ποσοτικούς δείκτες απόδοσης ώστε να αυξηθεί η ευθύνη λογοδοσίας της διοίκησης· νομοθεσία για τον εξορθολογισμό των διοικητικών φορολογικών διαφορών και των διαδικασιών δικαστικής προσφυγής και για τις αναγκαίες ενέργειες και διαδικασίες για την καλύτερη αντιμετώπιση της παραβατικής συμπεριφοράς, της διαφθοράς και της χαμηλής απόδοσης των οικονομικών υπαλλήλων, συμπεριλαμβανομένης της ποινικής δίωξης σε περίπτωση παράβασης καθήκοντος·
στ)
αναλυτικό Σχέδιο Δράσης με χρονοδιάγραμμα για την ολοκλήρωση και υλοποίηση του απλοποιημένου συστήματος αμοιβών·
ζ)
βελτίωση των συστημάτων λογιστικής και έκδοσης τιμολογίων των νοσοκομείων, μέσω: ολοκλήρωσης της εισαγωγής του διπλογραφικού λογιστικού συστήματος σε όλα τα νοσοκομεία της χρήσης ενιαίου συστήματος κωδικοποίησης και ενός κοινού μητρώου για ιατρικές προμήθειες·του υπολογισμού των αποθεμάτων και των ροών ιατροφαρμακευτικού και νοσοκομειακού υλικού σε όλα τα νοσοκομεία που χρησιμοποιούν το ενιαίο σύστημα κωδικοποίησης για ιατρικές προμήθειες· της είσπραξης της συμμετοχής των ασθενών σε όλες τις μονάδες του Εθνικού Συστήματος Υγείας και της έγκαιρης τιμολόγησης του κόστους της θεραπείας (όχι πλέον των δύο μηνών) στα ελληνικά Ταμεία κοινωνικής ασφάλισης, σε άλλα κράτη μέλη και ιδιωτικές εταιρείες ασφάλισης υγείας και της διασφάλισης ότι τουλάχιστον το 50 τοις εκατό του όγκου των φαρμάκων που χρησιμοποιούνται από τα δημόσια νοσοκομεία μέχρι το τέλος του 2011 αποτελείται από γενόσημα φάρμακα και από φάρμακα των οποίων έχει λήξει η κατοχύρωση με δίπλωμα ευρεσιτεχνίας, καθιστώντας υποχρεωτική την προμήθεια φαρμακευτικών σκευασμάτων από όλα τα δημόσια νοσοκομεία με κριτήριο τη δραστική ουσία·
η)
με σκοπό την καταπολέμηση της σπατάλης και της κακοδιοίκησης στις δημόσιες επιχειρήσεις και για τη δημοσιονομική εξοικονόμηση τουλάχιστον 800 εκατ. ευρώ, η Ελλάδα εκδίδει πράξη μέχρι το τέλος Φεβρουαρίου 2011, η οποία προβλέπει: μείωση της κύριας αμοιβής στις δημόσιες επιχειρήσεις κατά τουλάχιστον 10 τοις εκατό σε επίπεδο εταιρείας· περιορισμό των δευτερευουσών αμοιβών στο 10 τοις εκατό της κύριας αμοιβής· επιβολή ανωτάτου ορίου 4 000 ευρώ για τις μηνιαίες μεικτές αποδοχές (12 μισθοί τον χρόνο) αύξηση των κομίστρων των αστικών συγκοινωνιών κατά τουλάχιστον 30 τοις εκατό· αυξήσεις άλλων κομίστρων· καθιέρωση δράσεων που μειώνουν τις λειτουργικές δαπάνες στις δημόσιες επιχειρήσεις κατά 15 έως 25 τοις εκατό και εκδίδει πράξη για την αναδιάρθρωση του ΟΑΣΑ μέχρι τον Μάρτιο του 2011·
θ)
νέο ρυθμιστικό πλαίσιο για τη διευκόλυνση της σύναψης συμφωνιών παραχώρησης για τους περιφερειακούς αερολιμένες·
ι)
σύσταση ανεξάρτητης ειδικής ομάδας εκπαιδευτικής πολιτικής με στόχο την αύξηση της αποτελεσματικότητας του δημόσιου εκπαιδευτικού συστήματος (πρωτοβάθμια, δευτεροβάθμια και τριτοβάθμια εκπαίδευση) και την αποδοτικότερη χρήση των πόρων.
κ)
θέσπιση νόμου για τη σύσταση Ενιαίας Αρχής Δημοσίων Συμβάσεων σύμφωνα με το σχέδιο Δράσης.».
11)
Στο άρθρο 2, παράγραφος 5, το στοιχείο β) αντικαθίσταται από το ακόλουθο κείμενο:
«β)
αξιολόγηση των αποτελεσμάτων της πρώτης φάσης της ανεξάρτητης λειτουργικής επισκόπησης της κεντρικής διοίκησης, συμπεριλαμβανομένων συστάσεων επιχειρησιακής πολιτικής·και ολοκλήρωση της επισκόπησης των υφιστάμενων κοινωνικών προγραμμάτων·»
12)
Σ το άρθρο 2, παράγραφος 5, τα έτη «2010-2060» αντικαθίστανται από τα έτη «2009-2060».
13)
Σ το άρθρο 2 παράγραφος 5, προστίθεται το ακόλουθο στοιχείο:
«η)
περαιτέρω προώθηση της χρήσης γενόσημων φαρμάκων μέσω της υποχρεωτικής ηλεκτρονικής συνταγογράφησης (e-prescription) με κριτήριο τη δραστική ουσία.».
14)
Στο άρθρο 2, παράγραφος 6, το στοιχείο α) αντικαθίσταται από το ακόλουθο κείμενο:
«α)
συμπεριλαμβάνει, στο σχέδιο προϋπολογισμού για το 2012, μέτρα δημοσιονομικής εξυγίανσης που ανέρχονται στο 2,2 % τουλάχιστον του ΑΕΠ. Ο προϋπολογισμός περιλαμβάνει ιδίως τα ακόλουθα μέτρα (ή, σε εξαιρετικές περιπτώσεις, μέτρα που αποφέρουν αντίστοιχη εξοικονόμηση πόρων): περαιτέρω διεύρυνση της βάσης του ΦΠΑ διά της μεταφοράς αγαθών και υπηρεσιών από τη μειωμένη στην κανονική κλίμακα (με σκοπό την είσπραξη πρόσθετου ποσού τοϋλάχιστον 300 εκατ. ευρώ) μείωση της απασχόλησης στο Δημόσιο επιπροσθέτως του κανόνα 1 πρόσληψης για κάθε 5 συνταξιοδοτήσεις στον δημόσιο τομέα (με σκοπό την εξοικονόμηση τουλάχιστον 600 εκατ ευρώ) καθορισμός ειδικών φόρων κατανάλωσης για μη αλκοολούχα ποτά (για συνολικό ποσό 300 εκατ. ευρώ τουλάχιστον) διεύρυνση της φορολογικής βάσης ακινήτου περιουσίας αναπροσαρμόζοντας τις αντικειμενικές αξίες των ακινήτων (για την είσπραξη προσθέτων εσόδων τοϋλάχιστον 200 εκατ. ευρώ) αναδιοργάνωση της τοπικής αυτοδιοίκησης (με σκοπό την εξοικονόμηση τουλάχιστον 500 εκατ. ευρώ) πάγωμα στις ονομαστικές αυξήσεις των συντάξεων· αύξηση της αποτελεσματικότητας της φορολόγησης με αντικειμενικά κριτήρια των επαγγελματιών (με σκοπό την είσπραξη τουλάχιστον 100 εκατ. ευρώ) μείωση των μεταβιβάσεων προς τις δημόσιες επιχειρήσεις (800 εκατ. ευρώ τουλάχιστον) κατόπιν της αναδιάρθρωσής τους·χορήγηση επιδομάτων ανεργίας με κριτήριο τα ελάχιστα απαιτούμενα μέσα διαβίωσης δικαιούχου (με σκοπό την εξοικονόμηση τουλάχιστον 500 εκατ. ευρώ) και την είσπραξη επιπροσθέτων εσόδων από την αδειοδότηση τυχερών παιγνίων (225 εκατ. ευρώ τουλάχιστον από πωλήσεις αδειών και 400 εκατ. ευρώ από δικαιώματα)·».
15)
Στο άρθρο 2, παράγραφος 7, το στοιχείο γ) διαγράφεται.
16)
Στο άρθρο 2, παράγραφος 7, προστίθενται τα ακόλουθα στοιχεία:
«δ)
σύστημα κοστολόγησης για τα νοσοκομεία με βάση τα ιατρικά περιστατικά, το οποίο χρησιμοποιείται για δημοσιονομικούς σκοπούς από το 2013 και μετά·
ε)
πράξεις για την υλοποίηση των επιχειρησιακών συστάσεων της πρώτης φάσης της λειτουργικής επισκόπησης της δημόσιας διοίκησης σε κεντρικό επίπεδο και της πλήρους επισκόπησης των υφιστάμενων κοινωνικών προγραμμάτων·
στ)
έναρξη λειτουργίας της Ενιαίας Αρχής Δημοσίων Συμβάσεων με την παροχή των απαραίτητων πόρων για την εκπλήρωση της εντολής, των στόχων, των αρμοδιοτήτων και των εξουσιών της, όπως ορίζονται στο σχέδιο Δράσης.».
Άρθρο 2
Η παρούσα απόφαση παράγει αποτελέσματα από την ημέρα της κοινοποίησής της.
Άρθρο 3
Η παρούσα απόφαση απευθύνεται στην Ελληνική Δημοκρατία.
Βρυξέλλες, 20 Δεκεμβρίου 2010.

Labels: 2
18
19